**Vedtekter**

**§ 1 Foreningens navn**

Foreningens navn er

**§ 2 Formål**

Foreningen har til formål å

Formålet skal oppnås gjennom følgende aktiviteter

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**§ 3 Organisasjonsform**

Foreningen er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser.

**§ 4 Medlemmer**

Beskriv kriterier for medlemskap i foreningen (for eksempel om den er åpen for alle personer, for personer innen et bestemt område, eller for personer med spesielle kvalifikasjoner eller lignende).

**§ 5 Rettigheter og plikter knyttet til medlemskapet**

Alle medlemmer har rett til å delta på årsmøte, har stemmerett og er valgbare til tillitsverv i foreningen. Medlemmer som skylder kontingent for mer enn ett år, har ikke stemmerett eller andre rettigheter, og styret kan stryke dem som medlem av foreningen.

Medlemmene plikter å forholde seg til vedtak som er fattet av årsmøte.

**§ 6 Årsmøte**

Årsmøtet, som holdes hvert år, er foreningens høyeste myndighet. Årsmøtet er vedtaksført med det antall stemmeberettigede medlemmer som møter, og alle medlemmer har én stemme. Møteleder velges av årsmøtet. Med mindre annet er bestemt, skal et vedtak, for å være gyldig, være truffet med alminnelig flertall av de avgitte stemmene. Stemmelikhet avgjøres ved loddtrekning. Årsmøtet innkalles av styret med minst en måneds varsel, direkte til medlemmene eller ved kunngjøring i pressen. Forslag som skal behandles på årsmøtet skal være sendt til styret senest to uker før årsmøtet. Fullstendig saksliste må være tilgjengelig for medlemmene senest en uke før årsmøtet. Årsmøtet kan ikke behandle forslag som ikke er oppført på sakslisten, med mindre 3/4 av de fremmøtte krever det.

**§ 7 Årsmøtets oppgaver**

Årsmøtet skal:

* behandle årsmelding
* behandle revidert regnskap
* behandle innkomne forslag
* fastsette kontingent
* vedta budsjett
* velge leder og nestleder, styremedlemmer, varamedlemmer og revisor.

**§ 8 Ekstraordinære årsmøter**

Ekstraordinære årsmøter blir avholdt når styret bestemmer det, eller minst 1/3 av medlemmene krever det. Innkalling skjer på samme måte som for ordinære årsmøter, med minst 14 dagers varsel.

Ekstraordinært årsmøte kan bare behandle og ta avgjørelse i de sakene som er kunngjort i innkallingen.

**§ 9 Styret**

Foreningen har et styre på \_\_\_\_ medlemmer. Styret er høyeste myndighet mellom årsmøtene. Styret

skal holde møte når styreleder eller et flertall av styremedlemmene forlanger det.

Styret skal:

* iverksette årsmøtebestemmelser.
* oppnevne eventuelle komiteer, utvalg eller personer som skal gjøre spesielle oppgaver, og

utarbeide instruks for disse.

* administrere og føre nødvendig kontroll med foreningens økonomi i henhold til gjeldende

instrukser og bestemmelser.

* representere foreningen utad.
* Styret kan fatte vedtak når et flertall av styrets medlemmer er til stede. Vedtak fattes med flertall av de avgitte stemmene.

**§ 10 Signatur og prokura**

Styreleder og kasserer har prokura hver for seg. Det er styrets medlemmer i fellesskap som innehar signaturrett. Hvis signaturrett i tillegg blir tildelt bestemte roller eller personer utenom "styret i felleskap", bør dette gå frem av vedtektene. Det må også presiseres om retten er tildelt "hver for seg" eller "i fellesskap".

**§ 11 Vedtektsendring**

Endringer av disse vedtektene kan bare gjøres på ordinært eller ekstraordinært årsmøte etter å ha

vært på sakslisten, og det kreves 2/3 flertall av de avgitte stemmene.

**§ 12 Oppløsning**

Oppløsning av foreningen kan bare behandles på årsmøte, og krever 2/3 flertall.

Foreningens formue skal etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til en ideell organisasjon som årsmøte bestemmer.

Ingen medlemmer har krav på foreningens midler eller andel av disse.